als_Latn dik_Latn sna_Latn
Prezantim i Departamentit të Investimeve dhe Shërbimit
Objektivi i Departamentit të Investimeve dhe Shërbimit është të promovojë Shqipërinë si një destinacion për investime duke lehtësuar dhe mbështetur investimet direkte në Shqipëri, nëpërmjet identifikimit, promovimit të mundësive të investimeve dhe duke ofruar shërbime dhe mbështetje investitorëve ekzistues apo potencial.
Përsosmërisht “e ngritur dhe funksionale”, AIDA gjithashtu ofron shërbime të përkujdesjes së mëtejshme me qëllim për të përmbushur me sukses kërkesat e investitorëve të huaj edhe pas përfundimit të projekteve. Ekipi i agjencisë, i cili është i arsimuar kryesisht jashtë vendit, ka përfituar trajnime të ndryshme në lidhje me promovimin e investimeve, tërheqjen IHD-ve dhe shërbimit ndaj investitorëve.
Duke u përpjekur maksimalisht, kemi ndihmuar në mënyrë specifike klimën e biznesit nëpërmjet studimeve dhe kërkimeve; informacioneve në lidhje me kushtet dhe mundësitë e biznesit në Shqipëri; kontakte brenda agjencive qeveritare kombëtare dhe rajonale – lidhjet me partnerët potencialë, të dhënat statistikore të detajuara dhe studime në lidhje me Shqipërinë dhe sektorët e saj kryesore; identifikimin e vendeve dhe ndërtesave; mbështetje në menaxhim të projektit gjatë gjithë ciklit të investimeve.
Nëse kompania juaj ka marrë në konsideratë mundësinë për të investuar në Shqipëri, ju lutemi mos hezitoni të na kontaktoni
Prezantim i Departamentit të SME-ve dhe Zhvillimit të Eksporteve
AIDA është një partner publik operacional për NVM-të shqiptare që dëshirojnë të zgjerojnë tregjet e tyre eksportuese, por edhe për kompanitë e huaja në kërkim të partnerëve lokalë në Shqipëri.
Misioni ynë është rrjedhimisht përforcimi i konkurrueshmërisë së NVM-ve shqiptare, duke ofruar shërbime të ndryshme pa pagesë:
- Analiza tregu
- Tendencat të tregtisë ndërkombëtare, shtetet importuese kryesore, barrierat tarifore;
- Partneritete
- Identifikim i partnerëve të huaj/ importues/ teknologji të reja; leader konsorciumi për “Entreprise Europe Network” (www.een.al);
- Grante speciale për kompanitë shqiptare
- Fondi i Konkurrueshmërisë
- Ndihmë financiare në mbështetje të aksioneve eksportuese;
- Fondi i Inovacionit
- Ndihmë financiare për teknologjitë inovative;
- Fondi i Konkurrueshmërisë
- Ndihmë në drejtim
- Modele për ‘business plans’ si dhe ‘start-up’; asistencë në identifikimin e nevojave/ ofertës për trajnim; auditi i inovacionit;
- Proçedurat administrative
- Identifikim i çertifikimeve të nevojitura për eksport; legjislacion eksporti dhe doganor; kontakte me agjencitë apo ministritë;
- Organizim eventesh
- Promovim takimesh B2B; panaire ndërkombëtare; projekte donatorësh; mbështetje shoqatave të biznesit.
Nëse dëshironi të përfitoni nga mbështetja dhe shërbimet e ofruara nga Departamenti i SME-ve & Zhvillimit të Eksporteve, na kontaktoni duke klikuar tek: info@aida.gov.al
Stafi ynë do të bëjë të pamundurën t’ju përgjigjet me të gjithë informacionin e kërkuar në kohën më të shkurtër të mundur.
Prezantimi i Qëndrës së Ndërmjetësimit dhe Inovacionit (BRIC)
BRIC është krijuar si një trup mbështetës, për të promovuar dhe për të forcuar kapacitetin e inovacionit të ndërmarrjeve shqiptare ashtu si dhe për të nxitur ato drejt dinamikave e risive duke mbushur boshllëkun që ekziston në Sistemin Kombëtar të Inovacionit.
BRIC është organi ekzekutiv, qëllimi i të cilit është të përcjellë programet e Strategjisë së Biznesit, Teknologjisë dhe Inovacionit (BITS) si dhe Planit të Veprimit të Biznesit, Teknologjisë dhe Inovacionit (BITAP) të miratuar nga Qeveria Shqiptare.
Roli i BRIC-ut është të ndërtojë dhe promovojë një kulturë inovacioni tek bizneset shqiptare, duke rritur ndërgjegjësimin në lidhje me përfitimet e inovacionit, përmirësimin teknologjik, krijimit dhe zbatimit të aktiviteteve lidhur me inovacionin.
BRIC synon të rrisë konkurrencën e NVM-ve në tregjet lokale dhe evropiane. Ai konsiderohet të jetë një pikë qendrore për koordinimin dhe shpërndarjen e shërbimeve të inovacionit e të teknologjisë në biznese, si dhe nismave për grupin e synuar të SME-ve.
BRIC komunikon rregullisht me NVM-të shqiptare duke bërë të mundur të kuptojnë nevojat e tyre për përmirësim, duke i drejtuar ato ose kundrejt Fondit të Inovacionit
ose drejt nismave të tjera të financimeve Europiane.
BRIC gjithashtu ofron shërbime ndërmarrjeve në lidhje me transferimin e inovacionit dhe teknologjisë, duke përfshirë kërkimet e produkteve dhe proçeseve për zhvillimin e inovacionit dhe teknologjisë brenda një biznesi, duke i orientuar drejt perspektivave të tregut. Nëse jeni një kompani shqiptare e gatshme për inovacion, për të përfituar mbështetje financiare në inovacion, apo të krijoni kontakt me kompanitë e huaja për qëllime transferimi të teknologjisë, ju lutem mos hezitoni të na kontaktoni në adresën: info@aida.gov.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn